CELEX: 62010CN0387
Language: bg
Date: 2010-08-02 00:00:00
Title: Дело C-387/10: Иск, предявен на 2 август 2010 г. — Европейска комисия/Република Австрия

4.12.2010   
            
            
               BG
            
            
               Официален вестник на Европейския съюз
            
            
               C 328/12
            
         Иск, предявен на 2 август 2010 г. — Европейска комисия/Република Австрия
   (Дело C-387/10)
   ()
   2010/C 328/20
   Език на производството: немски
   
      Страни
   
   
      Ищец: Европейска комисия (представители: R. Lyal и W. Mölls)
   
      Ответник: Република Австрия
   
      Искания на ищеца
   
   
               —
            
            
               да се постанови, че като е приела и оставила в сила разпоредби, съгласно които единствено австрийските данъчни консултанти, одитори или кредитни институции могат да бъдат данъчни представители на инвестиционни фондове и на фондове за недвижими имоти, Република Австрия не е изпълнила задълженията си по член 49 ЕО и по член 36 от Споразумението за ЕИП,
            
         
               —
            
            
               да се осъди Република Австрия да заплати съдебните разноски.
            
         
      Правни основания и основни доводи
   
   Според Комисията разпоредбите, съгласно които единствено австрийските данъчни консултанти, одитори или кредитни институции могат да бъдат данъчни представители на инвестиционни фондове и на фондове за недвижими имоти, създават изискване за установяване, ограничаващо свободното предоставяне на услуги.
   Обратно на становището на Австрия, със спорните разпоредби не можело да се подобри нито качеството на данъчното представителство, нито да се защитят интересите на инвеститорите и на финансовата администрация от надлежно изпълнение на данъчните задължения. Следователно според Комисията трябва да се приеме, че ограничението на свободното предоставяне на услуги е необосновано.